અમેરીકાના ભૂતપૂર્વ પ્રમુખ જ્હોન એફ.કેનેડીનું એક વિશ્વ પ્રસિદ્ધ વાક્ય છે. "એ ન પૂછો કે દેશે તમારા માટે શું કર્યું ? પરંતુ એ કહો કે તમે દેશ માટે શું કરી શકો છો ?" ૧૫મી ઓગષ્ટ અને ૨૬મી જાન્યુઆરીએ અચાનક આપણાંમાં રાષ્ટ્રપ્રેમનો ઉભરો આવે છે.ફેસબુક અને વોટ્સએપમાં દેશપ્રેમની પોસ્ટ્સની વણઝાર જોવા મળે છે.ધ્વજવંદનમાં જઈએ કે ન જઈએ પણ તેનાં ફોટોગ્રાફ્સ સોશિયલ મીડિયામાં પોસ્ટ કરી આપણે રાષ્ટ્રપ્રેમી હોવાનો સંતોષ માની લઈએ છીએ અને ફરી પાછા રોજબરોજ ની ઘટમાળમાં પરોવાઈ જઈએ.થેન્ક્સ ટુ સોશિયલ મીડિયા કે લોકોને બત્તાવવાને બહાને પણ આપણે વર્ષમાં બે વખત તો દેશને યાદ કરીએ છીએ.વાસ્તવમાં આપણે સૌ એવું જ માનીએ છીએ કે, હું તો પરમ દેશભક્ત છું જ,હું મારા દેશને વફાદાર છું,હવે અત્યારે દેશની આઝાદી માટેનો કોઈ પ્રશ્ન નથી કે, મારે દેશ માટે શહીદ થવું પડે કે લડવા જવું પડે.હું શાંતિથી કમાવ છું અને પરિવારનું ગુજરાન ચલાવું છું.બીજું તો હું દેશ માટે શું કરી શકું ?